Mirra Andreeva, cea mai tânără semifinalistă la un Grand Slam din ultimii 27 de ani. A trimis-o acasă pe Sabalenka
Rusoaica Mirra Andreeva, în vârstă de 17 ani, a scris istorie la Roland Garros, miercuri, prin victoria cu 6-7 (5), 6-4, 6-4, în fața numărului 2 mondial și campioanei de la Australian Open, Arina Sabalenka, ea devenind cea mai tânără semifinalistă de grand slam din ultimele aproape trei decenii.